Városi és Elővárosi Közlekedési Egyesület

A Városi és Elővárosi Közlekedési Egyesület (VEKE) a magyarországi városok közösségi közlekedésének javítását, illetve az utasok érdekeinek képviseletét célul kitűző, 2000-ben Budapesten alakult civil szervezet.

Az egyesület szervei

Az egyesület központi szervezete Budapesten helyezkedik el. Ezenkívül helyi tagszervezet működik Érd-Diósd körzetében, valamint Győrött.

Az egyesület munkacsoportjai

Az egyesület tagjai két munkacsoportban végzik tevékenységüket:
 A Közlekedésfejlesztés munkacsoport hosszabb távú, komolyabb befektetést igénylő, ám a város élhetőségét javító közlekedési projektek megvalósítását próbálja elősegíteni, e cél érdekében koncepciókat készít, tervez, vizsgálatokat és lobbitevékenységet folytat. Emellett a komoly beruházást nem igénylő, elsősorban szervezéssel megoldható feladatokra is összpontosít.
 Az Üzemtörténet munkacsoport a városi és elővárosi közlekedés múltjával foglalkozik. Megemlékezéseket szervez, tájékoztató kampányokat folytat. Céljai közt szerepel egy nosztalgiaüzem létrehozása, aminek érdekében 2004-ben és 2005-ben saját szervezésben nosztalgia-autóbuszos utazásra teremtett lehetőséget.

Vezetők 
 Dorner Lajos elnök, Tarlós István főpolgármester tanácsadója
 Dobronyi Tamás alelnök

Eddigi eredményei
 
Az egyesület eddigi sikerei közé tartoznak:
 2003. november 1-jétől a budapesti 41-es villamos vonalát meghosszabbították a Batthyány térig;
 2005. július 1-jétől a Volánbusz érdi járatainak menetrendjének megváltoztatása (munkanapokon és hétvégén közlekedő éjszakai járatokkal való kibővítése);
 2005. július 4-től a 112-es busz vonalának belvárosi meghosszabbítása
 2005. szeptember 1-jétől a budapesti éjszakai közlekedés reformja;
 2005. október 29-től részleges típuscsere az 52-es villamos vonalán;
 2005. december 3-tól a budapesti 7-es autóbuszcsalád közlekedésének reformja;
 2006 februárjában a Budapesti Közlekedési Zrt. Paraméterkönyvének elfogadásakor hangoztatta – sikeresen – álláspontját egyes járatok megszüntetése ellen és többek között a Reptér-busz átalakítása érdekében.
  már 90%-os kihasználtság felett közlekedő járat.
 
 2007. augusztus 21-én lépett életbe az új XVI. kerületi autóbusz-hálózat, ennek része többek között az új, három kerületet összekötő haránt irányú buszjárat, a 46-os.
 2007 nyarától fokozatosan kerül bevezetésre az új viszonylatszámozási rendszer, mely egyértelművé teszi a gyorsjáratok jelzését és a számduplázódásokat küszöböli ki. A XVI. kerületi hálózaton a koncepciónak megfelelő számozást vezettek be.
  További fontosabb tanulmányok: a Fogaskerekű meghosszabbítása a Széll Kálmán térig és a Normafáig, XXII. kerületi buszhálózati reform. 
2008-ban hatalmas szerepet játszottak a budapesti közlekedési-hálózatban tervezett járatritkítás megakadályozásában, a végeredmény az utasokat előnyösen érintő járatátszervezési csomag lett.

Jegyzetek

További információk 
 Az egyesület honlapja
 Az UV-villamosok – 50 év parádé című emlékalbum megjelent
 „A négyes metró torzszülött” – interjú a VEKE szóvivőjével. HVG, 2006. július 3. (ingyenes regisztráció szükséges)

Szakmai anyagok
 Budapesti gyorsvasúti tervek
 Egyesített városi és elővárosi gyorsvasúti rendszer kialakítása Budapesten és környékén
 Átjárhatóság és intermodalitás a 4-es metró tervének tükrében 
 Vasút a város alatt
 Mese a játékmetróról
 Újabb metrómesék
 Karolina-project
 A 2-es metró és a Gödöllői HÉV összekötéséről szóló tanulmány
 A budapesti közlekedés jelenlegi helyzete civil szemmel

Kapcsolódó szócikkek 
 Budapest tömegközlekedése

Magyarország közlekedése
Magyarországi civil szervezetek